CELEX: 32010D0309
Language: et
Date: 2010-06-03 00:00:00
Title: 2010/309/: Komisjoni otsus, 3. juuni 2010 , millega muudetakse otsust 2008/721/EÜ seoses tarbijaohutuse, rahvatervise ja keskkonna valdkonna teaduskomiteede liikmetele ja ekspertidele makstavate hüvitistega

4.6.2010   
            
            
               ET
            
            
               Euroopa Liidu Teataja
            
            
               L 138/24
            
         KOMISJONI OTSUS,
   3. juuni 2010,
   millega muudetakse otsust 2008/721/EÜ seoses tarbijaohutuse, rahvatervise ja keskkonna valdkonna teaduskomiteede liikmetele ja ekspertidele makstavate hüvitistega
   (2010/309/EL)
   EUROOPA KOMISJON,
   võttes arvesse Euroopa Liidu toimimise lepingut, eriti selle artikleid 168 ja 169,
   ning arvestades järgmist:
   
               (1)
            
            
               Komisjoni 5. septembri 2008. aasta otsuse 2008/721/EÜ (millega luuakse teaduskomiteede ja ekspertide nõuandev struktuur tarbijaohutuse, rahvatervise ja keskkonnaga seotud valdkondades ning tunnistatakse kehtetuks otsus 2004/210/EÜ) (1) artiklis 19 on sätestatud, et teaduskomiteede liikmetel, riskihindamise teadusnõustajate reservi (edaspidi „reserv”) teadusnõustajatel ja välisekspertidel on õigus saada hüvitist komiteede kohtumistel, temaatilistes õpikodades, töörühmades ning muudel komisjoni korraldatud kohtumistel ja üritustel osalemise ning raportööritöö eest konkreetsete teemade puhul.
            
         
               (2)
            
            
               Otsuse 2008/721/EÜ III lisas on sätestatud teaduskomiteede liikmetele, reservi teadusnõustajatele ja välisekspertidele makstavate hüvitiste summad.
            
         
               (3)
            
            
               Praegu saab kohtumistel osalemise eest maksta ainult füüsiliselt kohalviibivatele ekspertidele. Kaasaegse tehnoloogia abil on võimalik vahetada eksperdiarvamusi virtuaalsetel kohtumistel audio- või videoseadmete või võrgurakenduste abil. Nende seadmete kasutamine võimaldaks ekspertidel aktiivsemalt teaduskomiteede tegevuses osaleda, minimeerides keskkonnamõju ja kulutusi, ning eksperdid peaksid kulutama vähem aega reisimisele.
            
         
               (4)
            
            
               Elektrooniliste vahendite abil toimuva kaugosalemise korral tuleks hüvitised siduda kohtumise kestusega (lühiajaline osalemine, terve päeva või üksnes hommiku- või õhtupoolikul kestev kohtumine).
            
         
               (5)
            
            
               Seetõttu on tarvis kohandada eeskirju, mille alusel makstakse osalemise eest hüvitisi liikmetele, nõuandjatele ja välisekspertidele. Otsuse 2008/721/EÜ artiklit 19 ja III lisa tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2008/721/EÜ muudetakse järgmiselt:
   
               1)
            
            
               artikli 19 esimene lõik asendatakse järgmisega:
               „Teaduskomiteede liikmetel, reservi teadusnõustajatel ja välisekspertidel on õigus saada hüvitist komiteede kohtumistel, temaatilistes õpikodades, töörühmades ning muudel komisjoni korraldatud kohtumistel ja üritustel isiklikult kohal viibimise või kaugosalemise ning raportööritöö eest konkreetsete teemade puhul, nagu on ette nähtud III lisas.”;
            
         
               2)
            
            
               III lisa asendatakse käesoleva otsuse lisas esitatud tekstiga.
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 3. juuni 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 241, 10.9.2008, lk 21.
   
      LISA
      
         
            „III LISA
            
               HÜVITISED
            
            
                        1.
                     
                     
                        Teaduskomiteede liikmetel, reservi teadusnõustajatel ja välisekspertidel on õigus saada hüvitist komiteede kohtumistel, temaatilistes õpikodades, töörühmades ning muudel komisjoni korraldatud kohtumistel ja üritustel osalemise eest järgmiselt:
                        
                                    a)
                                 
                                 
                                    isiklikult kohal viibimise korral 385 eurot iga kohal viibitud päeva eest;
                                 
                              
                                    b)
                                 
                                 
                                    kaugosalemise korral 100 eurot iga alanud osaletud tunni eest ning maksimaalselt:
                                    
                                                i)
                                             
                                             
                                                385 eurot nii hommiku- kui ka õhtupoolikul osalemise korral,
                                             
                                          
                                                ii)
                                             
                                             
                                                195 eurot hommiku- või õhtupoolikul osalemise korral;
                                             
                                          
                              
                  
                        2.
                     
                     
                        Teaduskomiteede liikmetel, reservi teadusnõustajatel ja välisekspertidel on õigus saada hüvitist raportööritöö eest järgmiselt:
                        
                                    a)
                                 
                                 
                                    hüvitist arvestatakse vastavalt töökoormusele, mis sõltub küsimuse keerukusest, arvamuse vastuvõtmiseks kulunud ajast, andmete, teaduskirjanduse ning kogutava ja analüüsitava teabe hulgast ja kättesaadavusest, sidusrühmade ja üldsusega peetavate arutelude ulatusest ja keerukusest ning kontaktidest teiste organitega, võttes arvesse järgmisi kriteeriume:
                                    
                                                Summa
                                             
                                             
                                                Soovituslikud kriteeriumid
                                             
                                          
                                                385 eurot
                                             
                                             
                                                
                                                            —
                                                         
                                                         
                                                            lihtne ja korduv küsimus
                                                         
                                                      
                                                            —
                                                         
                                                         
                                                            toimiku läbivaatusel põhinev arvamus, mis ei eelda ulatuslikku andmete ja kirjaliku materjali läbitöötamist
                                                         
                                                      
                                                            —
                                                         
                                                         
                                                            avalikku arutelu ei korraldata
                                                         
                                                      
                                                            —
                                                         
                                                         
                                                            esimese ja viimase kohtumise vahele jääb kuni viis kuud
                                                         
                                                      
                                          
                                                770 eurot
                                             
                                             
                                                
                                                            —
                                                         
                                                         
                                                            keeruline küsimus
                                                         
                                                      
                                                            —
                                                         
                                                         
                                                            arvamus, mille koostamine eeldab ulatuslikku andmete ja kirjaliku materjali kogumist ja läbitöötamist
                                                         
                                                      
                                                            —
                                                         
                                                         
                                                            arutelu sidusrühmade ja/või üldsusega, mille tagasiside läbitöötamine võtab vähe aega
                                                         
                                                      
                                                            —
                                                         
                                                         
                                                            esimese ja viimase kohtumise vahele jääb 5–9 kuud
                                                         
                                                      
                                          
                                                1 155 eurot
                                             
                                             
                                                
                                                            —
                                                         
                                                         
                                                            väga keeruline küsimus
                                                         
                                                      
                                                            —
                                                         
                                                         
                                                            vajalik on ulatuslik andmete ja kirjaliku materjali kogumine ja analüüs
                                                         
                                                      
                                                            —
                                                         
                                                         
                                                            ulatuslik ja keerukas arutelu sidusrühmade, üldsuse ja teadusasutustega; läbitöötamist vajavat tagasisidet on palju
                                                         
                                                      
                                                            —
                                                         
                                                         
                                                            esimese ja viimase kohtumise vahele jääb rohkem kui 9 kuud;
                                                         
                                                      
                                          
                              
                                    b)
                                 
                                 
                                    komisjon näitab punktis a esitatud kriteeriumidest lähtudes iga arvamustaotluse puhul eraldi, millist hüvitussummat raportööri suhtes kohaldatakse. Komisjon võib kohaldatava hüvitussumma valikut taotletud arvamuse ettevalmistamise ajal muuta, kui seda õigustavad ettenägematud muutused seoses asjaomaste kriteeriumitega.”